label_title: Yushun maanjäristys 2010
label_desc: Yushun maanjäristys 2010 oli 6,9 momenttimagnitudin maanjäristys, joka tapahtui 13. huhtikuuta 2010 kello 23:49:37 (UTC) Yushun piirikunnassa Yushun tiibetiläisten autonomisessa prefektuurissa Qinghain maakunnassa Luoteis-Kiinassa. Järistyksessä on vahvistettu kuolleen 2 064 ja loukkaantuneen yli 11 000 ihmistä. Järistysalue sijaitsee noin 4 000 metrin korkeudessa ja on harvaan asuttua. Valtion tiedotusvälineet kertoivat, että romahtaneista rakennuksista onnistuttiin pelastamaan elävänä yli 900 ihmistä.